बेंडगाव

बेंडगाव हे भारतातील महाराष्ट्र राज्यातील उत्तर कोकणातील पालघर जिल्ह्यातील डहाणू तालुक्यातील एक गाव आहे.

भौगोलिक स्थान
डहाणू बस स्थानकापासून जव्हार मार्गाने गेल्यावर पुढे आंबेसरी नाका बसथांब्यानंतर कळमदेवी-उधवा कळमदेवी रस्त्याने जनउत्कर्ष प्रबोधिनी महाविद्यालयानंतर हे गाव लागते. डहाणू बस स्थानकापासून हे गाव ४० किमी अंतरावर आहे.

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व सकाळी धुके पडते.उन्हाळ्यात हवामान उष्ण असते.पावसाळ्यात येथे भातशेती,नागलीशेती केली जाते.

लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात १६० कुटुंबे राहतात. एकूण ८२८ लोकसंख्येपैकी ३७२ पुरुष तर ४५६ महिला आहेत. गावाची साक्षरता ४०.३८ टक्के आहे.पुरुष साक्षरता ५५.४३ आहे तर स्त्री साक्षरता २९.५७ आहे. गावातील वय वर्ष शून्य ते सहा वर्षे लहान मुलांची संख्या १८९ आहे.ती एकूण लोकसंख्येच्या २२.८३ टक्के आहे.आदिवासी समाजातील लोक येथे राहतात. येथे शेती हा व्यवसाय असून काही लोक शेतमजूर, वीटभट्टीमजूर,कामगार म्हणूनही काम करतात. दुग्धव्यवसाय, बकरीपालन, कुक्कुटपालन सुद्धा केले जाते.

नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत.महाराष्ट्र राज्य परिवहन महामंडळाच्या बसेस डहाणू बस स्थानकावरून येथे येण्यासाठी ठराविक वेळी उपलब्ध असतात. रिक्शासुद्धा डहाणूवरून उपलब्ध असतात.

जवळपासची गावे
वाणकस, दापचरी, वरखंडे,खुबाळे, तोरणीपाडा,कळमदेवी, शिलोंदे, पाटीलपाडा, गडचिंचाळे, दिवाशी, दाभाडी ही जवळपासची गावे आहेत.रायपूर समूह ग्रामपंचायतीमध्ये आष्टे, बेंडगाव आणि रायपूर ही गावे येतात.

संदर्भ

१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

५.
http://districts.nic.in/districtsdetails.php?sid=MH&disid=MH036

६.
https://palghar.gov.in/

७.
https://palghar.gov.in/tourism/

डहाणू तालुक्यातील गावे